वॉशिंगटन



अमेरिका में गैरकानूनी रूप से रहने वाले प्रवासियों में 4 फीसदी भारतीय हैं। इस तरह लगभग साढ़े चार लाख भारतीय गैरकानूनी रूप से अमेरिका में रह रहे हैं।



प्यू रिसर्च सेंटर की ओर से जारी रिपोर्ट के मुताबिक, इनकी संख्या में 2009 से कोई बदलाव नहीं आया है। रिपोर्ट में भारतीय प्रवासियों की संख्या 2012 के आंकड़ों पर आधारित है।



2012 तक अमेरिका में गैरकानूनी रूप से रहने वाले प्रवासियों की कुल संख्या एक करोड़ बारह लाख है। हालांकि मैक्सिको की ओर से होने वाले अवैध प्रवेश में 2009 से 2012 के बीच गिरावट दर्ज की गई है।



न्यू हैंपशर में सबसे अधिक भारतीय अवैध रूप से रह रहे हैं। इंडियाना में गैरकानूनी रूप से रहने वालों में भारतीय प्रवासी दूसरे नंबर पर हैं। इसके अलावा मिशिगन में 14, मिनिसोटा में 9, न्यू जर्सी में 11, ओहायो में 11, पेंसिलवेनिया में 11 और वॉशिंगटन में 5 फीसदी भारतीय गैरकानूनी रूप से रह रहे हैं।